《自述叠前韵二首 其二》
元代·陆居仁

能赋《子虚》有司马，不见邑宰无澹台。绿嗔草力随风偃，丹爱葵心向日开。

稻过閒田鸿尽去，芹香旧垒燕还来。丈夫能受孤遗托，唯有公孙活赵孩。

作者简介：松江华亭人，字宅之，号巢松翁，又号云松野褐、瑁湖居士。泰定帝泰定三年举人。不求仕进，隐居教授。工诗，与杨维桢、钱惟善交往。及殁，同葬于山麓，号三高士墓。有《云松野褐集》。